**Radiografia unui zâmbet în colţul gurii**

*Relu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi zâmbeşti iar

din colţul gurii

de pe radiografia pulmonară

sufocată de trecutul irespirabil

îmbâcsit cu patru pachete de Marlboro

şi cinci cafele pe zi

mă oripilează ochii tăi

au culoarea palmelor de viaţă

ţi-ai pus coastele în pungă

şi îţi cureţi oasele

de milenara carne a timpului

eşti galbenă ca ultima lumânare cu păr roşu

sorb sângele hepatic de toamnă

mă uit la tine

ştiu

ne vom întâlni în ultimul colţ al pătratului

dar...

nu te mai iubesc

respir